Maskoŭski rajoon

Maskoŭski rajoon on 2. järgu haldusüksus (rajoon) Minski linna koosseisus Valgevenes. Rajooni pindala on 30 km². 2015. aasta seisuga elas seal 284 531 inimest. Elanikest on 82 % valgevenelased, 14 % venelased ja 2 % ukrainlased. 74,7 % elanike emakeeleks on valgevene keel, koduse keelena kasutab 71,9 % rajooni elanikest vene keelt.

Rajoon loodi aastal 1977.Павал Берасьнеў. «Галоўная пэрспэктыва для разьвіцьця Партызанскага раёна — асваеньне новых тэрыторыяў» // Зьвязда : газэта. — 5 красавіка 2012. — № 66 (27181). — Lk. 3. — ISSN 1990-763x. Täitevkomitee hoone asub aadressil пр. Дзяржынскага 10, rajooni juhib Andrej Žajłovič. Vaadatud 3. märts 2018.

Rajooni territooriumile jäävad nii Valgevene parlamendihoone kui ka Minski linna täitevkomitee hoone. Seal asuvad Valgevene Riiklik Ülikool, Valgevene riiklik meditsiiniülikool ja Maksim Tanki nimeline Valgevene riiklik pedagoogikaülikool. Teatritest jäävad sinna Valgevene riiklik muusikateater ja Maksim Gorki nimeline riiklik akadeemiline draamateater. Tähtsaim tööstusettevõte on ravimeid valmistav firma Biełmiedpreparaty. Rajoonis asub ka vangla nimega Piščała loss, tähtis arhitektuurimälestis on veel Püha Siimeoni ja Helena kirik ehk Punane kirik.

Rajooni territooriumile jäävad sellised linnaosad nagu Paŭdniovy Zachad, Malinaŭka, Brylevičy, Hrušaŭka ja Michałova.

 Viited 

Välislingid
Rajooni koduleht (vene keeles)

Kategooria:Minsk
Kategooria:Valgevene rajoonid